
Targedau

·  Ymgysylltu ag ystod briodol o lenyddiaeth.
·  Defnyddio'r llenyddiaeth yng nghorff yr aseiniad i gefnogi dy sylwadau.

Cyflwyniad

Mae'r cwricwlwm i Gymru (Llywodraeth Cymru, 2021) yn hanfodol i'r dysgwyr ac athrawon i sicrhau bod nhw'n datblygu addysg eang a chytbwys; ac i wella strategaethau a thechnegau ar gyfer llwyddiant. Pwrpas cwricwlwm i Gymru yw sicrhau bod pob plentyn yn cael profiad i fynegi ei hun yn greadigol, i fod yn iach ac yn hyderus, i fod yn ddysgwyr uchelgeisiol yn barod i ddysgu ac yn ddinasyddion egwyddorol, gwybodus. Mae gennym ni fel athrawon cyfrifoldeb i gynnig digon o brofiadau a datblygu'r sgiliau yma er mwyn cyrraedd safonau Statws Athro Cymwysedig (SAC). (Llywodraeth Cymru, 2021a).

Mae’r ysgol ymchwil wedi'i lleoli mewn ardal wledig yn agos at dref Caerfyrddin. Mae'n darparu addysg trwy gyfrwng Cymraeg neu Saesneg i'w disgyblion mewn dwy ffrwd. Addysgir disgyblion trwy gyfrwng y Gymraeg yn unig yn y dosbarthiadau meithrin a derbyn. Mae tua 300 o ddisgyblion rhwng tair ac un ar ddeg oed ar y gofrestr. Daw lleiafrif o ddisgyblion o gartrefi Cymraeg ac ychydig iawn ohonynt o gefndiroedd lleiafrifoedd ethnig. Mae'r ysgol wedi nodi bod gan 24% o'i disgyblion anghenion dysgu ychwanegol. (Estyn, 2017)

Mae 54 o ddisgyblion yn y dosbarth meithrin lle byddaf yn gwneud fy ymchwil, gan gynnwys 28 llawn amser a 26 rhan-amser.. Mae tua 4% o ddisgyblion yn gymwys i gael prydau ysgol am ddim, mae hyn yn sylweddol is na’r cyfartaledd cenedlaethol. 

Un o'r prif bethau y byddwch chi'n sylwi arno mewn dosbarth cyfnod sylfaen yw carped, sydd fel arfer wedi'i osod o flaen y bwrdd gwyn rhyngweithiol sy'n "ardal cwrdd" i'r dysgwyr (Watson, 2018). Ar ôl adolygu'r dosbarth ar ein diwrnodau arsylwi. Penderfynwyd ganolbwyntio ar ymgysylltu yn ystod amser carped gan mai dyma le mae'r dysgu canolog yn digwydd; O gymryd y gofrestr yn y bore i'w hanfon i gael eu cotiau a'u bagiau ar ddiwedd y dydd. Dyma le mae disgyblaeth dosbarth yn cael ei dangos fwyaf yn enwedig trwy dynnu sylw pawb cyn traddodi cyflwyniad. Mae'n hanfodol cael sylw pob dysgwr cyn dechrau, mae hyn yn Addysgeg: Hyrwyddo sydd yn dod o dan yr safon reoli’r amgylchedd dysgu. (PDPA, 2021)

Gyda hyn mewn golwg, penderfynwyd ymchwilio i ymgysylltiad disgyblion ar y carped. Targedwyd hyn ymhellach drwy ymchwilio i weld a oedd y dull o gwestiynu yn cael mwy o effaith. Y cwestiwn ymchwil a nodwyd fel, “Ydy cwestiynu yn ystod amser carped yn gwella ymgysylltiad disgyblion?"

I ddechrau, y bwriad oedd archwilio’r cwestiwn hwn trwy ddefnyddio dau gylch astudiaeth gwers (Dudley, 2014), gan weithio gyda’n partner ac arsylwi yn eu hysgol. Byddai hon wedi bod yn astudiaeth fanylach lle byddai cyfle i wella ein hymagwedd. Fodd bynnag, oherwydd y pandemig covid-19 nid oedd y dull hwn yn bosibl (Llywodraeth Cymru, 2022). Addaswyd y dull hwn i ddull un cylch, a gynhaliwyd yn ein hystafell ddosbarth gwreiddiol yn lle ymweld â'n hysgol bartner.

Llenyddiaeth

Ysgrifennwdd Derek Haylock ac Anne Cockburn (2010) bod cwestynu disgyblion yn hanfodol er mwyn sicrhau ymgysylltiad. Mae’n rhoi enghreifftiau o sut mae llunio’r cwestiwn cywir yn ddefnyddiol er mwyn i ddisgyblion ddeall yr hyn a ddisgwylir ganddynt. Hefyd, trwy strwythuro'r math cywir o gwestiynau gallwch eu harwain at yr ateb trwy ddarparu'r dull sgaffaldiau (Vygotsky, 1966). Dyma beth ysbrydolodd yr ymchwil wrth i astudiaeth gael ei gwneud ar dechnegau cwestiynu, defnyddiwyd gan fyfyrwyr Addysg y Cyfnod Sylfaen sy’n addysgu datrys problemau. Penderfynwyd mynd â’r ymchwil ymhellach drwy ymchwilio i weld a oedd cysylltiad rhwng cwestiynu ac ymgysylltu.

Cefnogir y farn hon hefyd mewn cyfnodolyn a ysgrifennwyd gan arolygydd Ysgolion Ewe Ong (2010). Defnyddiodd Graesser, Person a Huber (1992) dechnegau cwestiynu i gwblhau astudiaeth gwers trwy sgaffaldi. Darganfu’r cyfranogwyr Kathy a Wendy eu bod yn gallu defnyddio cwestiynau treiddgar i alluogi eu disgyblion i ymestyn neu gyffredinoli syniadau.

Yn yr adroddiad, dadleuodd Kamal (2001) ac Ali (2007), nid yw cwestiynu yn yr ystafell ddosbarth yn chwarae rhan bwysig. Mae hyn oherwydd bod eu hastudiaeth yn seiliedig ar amgylchedd mathemateg ac nid ymgysylltiad disgyblion ar y carped. Fodd bynnag, mae rhannau o'r adroddiad hwn yn berthnasol i'r ymchwil, gan ei fod yn seiliedig ar y dechneg cwestiynu. Sefydlodd astudiaeth Ali (2013) bod y rhesymau dros ofyn cwestiynau oedd er mwyn sicrhau dealltwriaeth ac yn aml mae'r cwestiynau syml hyn yn gofyn am atebion byr. Profwyd bod hyn yn fuddiol ar gyfer yr ymchwil sy'n cael ei wneud ond, nid ar gyfer ei arsylwi gan fod angen ateb manylach ar fathemateg.

Sylw Klinzing-Eurich a Tisher (1985) oedd athrawon yn gofyn cwestiynau ‘uwch’ er bod y rhain wedi’u nodi fel arfau pwysig i ddatblygu dealltwriaeth disgyblion. Mae'r weithred o ofyn cwestiwn da yn wybyddol feichus oherwydd mae'n gofyn am gryn dipyn o wybodaeth am gynnwys addysgeg ac mae'n rhaid i athrawon adnabod eu dysgwyr yn dda. Mae’n bwysig pwysleisio cwestiynu’r athro fel rhan hollbwysig o waith yr athro. (Voight, 1992, t.43)

Diffinnir cwestiynu ansawdd fel proses ddeinamig lle mae athro yn cynnwys myfyrwyr yn fwriadol mewn gweithrediadau gwybyddol a metawybyddol. Canlyniad bwriadedig y cwestiynu hyn yw gwella ymgysylltiad disgyblion. Er mwyn cael disgyblion i ganolbwyntio eu meddwl ar wybodaeth benodol am gynnwys, mae angen defnyddio strategaethau prosesu gwybyddol, i ddatblygu dealltwriaeth ddofn a monitro cynnydd tuag at dargedau dysgu trwy hunanasesu a defnyddio adborth ffurfiannol. (Walsh a Sattes, 2011) Y nod yw cael pob disgybl yn yr ystafell ddosbarth i ymgysylltu wrth feddwl ac ymateb trwy gwestiynu ansawdd.

Yn ôl canfyddiadau Bandura (2005), gall y teimlad o gysur mewn hinsawdd benodol gyda her gyfrannu at ddatblygiad hunan-effeithiolrwydd. Dim ond os yw'n teimlo'n gyfforddus yn gwneud camgymeriadau yn amgylchedd y dosbarth, cefnogi dysgu ei gilydd a dangos parch at ei gilydd y gall disgybl lwyddo.

Mae ymgysylltu yn fwy na chynnwys neu gyfranogiad – mae angen teimladau a gwneud synnwyr, yn ogystal â gweithgaredd Harper a Quaye, 2009a, 5). Er eu bod yn canolbwyntio ar ymgysylltu ar lefel ysgol, mae Fredricks, Blumenfeld a Paris (2004), yn tynnu ar Bloom (1956), yn nodi tri dimensiwn defnyddiol i ymgysylltiad dysgwyr. Yn gyntaf, ymgysylltu ymddygiadol sef disgybl sy'n ymddwyn fel arfer yn cydymffurfio â normau ymddygiadol. Yn ail, ymgysylltiad emosiynol sef disgybl sy'n ymgysylltu'n emosiynol yn profi adweithiau affeithiol fel diddordeb, mwynhad, neu ymdeimlad o berthyn. Yn drydydd, ymgysylltiad Gwybyddol yw lle mae myfyrwyr yn cael eu buddsoddi yn eu dysgu, yn ceisio mynd y tu hwnt i'r gofynion, ac yn mwynhau her. (Trowler, 2010)

Nodir bod llawer o dechnegau er mwyn gwella ymgysylltiad disgyblion. Yn ôl Krause (2015) mae ymddygiad ac agwedd disgybl yn cael eu hystyried yn ‘hanfodol’ er mwyn i’r plentyn lwyddo. Os yw plentyn yn cael ei dynnu sylw gan ddisgybl arall nid yw'n ymgysylltu'n llawn, sy'n golygu na all ddatblygu i'w allu gorau. Fodd bynnag, byddai Yang (1992) yn anghytuno gan, nid rhoi atebion yw nod addysg ond yn hytrach addysgu plant. Trwy ofyn cwestiynau caeedig rydych chi i bob pwrpas yn rhoi'r ateb rydych chi am ei gael wrthyn nhw. Yn ôl Yang, dylid addysg gael ei ddarganfod trwy gyfranogiad gweithredol y dysgwr. (Yang, 2006)

Gellir ystyried cwestiynau'r athro fel y ddyfais fwyaf pwerus i arwain, ymestyn, rheoli a chyfathrebu yn yr ystafell ddosbarth. Gellir defnyddio dull clinigol Piaget, ‘Art of Questinoning’ (Piaget, 1972) fel dull o wneud diagnosis o strwythur gwybyddol y dysgwr. Mae'r athro yn ystyried lefel wybyddol y dysgwr yn ogystal â nodweddion y cynnwys. Os bydd yr athro yn gofyn cwestiynau sy'n rhy syml a hawdd, mae'n arwain at gyfnewid gofyn ac ateb rhwng yr athro a'r myfyriwr heb unrhyw feddwl ystyrlon. Ar yr un pryd, os bydd athro yn gofyn cwestiynau sydd y tu hwnt i allu'r disgybl, gallai wanhau'r disgybl yn hytrach na'i ysgogi. Mae Yang hefyd yn dadlau os yw'r athro dosbarth yn gofyn cwestiwn i'r dosbarth cyfan, sut mae'n bosibl strwythuro cwestiwn sy'n addas i bawb? Mae hyn yn amhosibl gan fod amrywiaeth o ddysgwyr yn y dosbarth.

Yn ogystal, cyfyngiad arall ar gwestiynu yn y cyfnod sylfaen. Pan fyddwch chi'n gofyn cwestiwn agored i'r dosbarth cyfan, yr un disgyblion sy'n ateb y rhan fwyaf o'r amser. Mae hyn oherwydd eu bod yn ymgysylltu ac yn fwy ysgogol. Tra bod y disgyblion gallu is neu'r disgyblion llai hyderus yn cael eu gwrthdynnu neu'n ansicr o'u hateb. Gall hwn fod achos hyder; mae hyn yn galluogi'r plant hyderus i arwain y dysgu a dod yn fwy ymwybodol o'r dasg dan sylw.

Astudiaeth Gwers

Bydd dull astudiaeth gwers Dudley (2011) yn cael ei ddefnyddio er mwyn cynnal yr ymchwil. Defnyddiwyd y dull hwn yn llwyddiannus i wella technegau addysgu a dilyniant disgyblion. Un o'r prif gryfderau'r dull yma yw ei fod yn caniatáu i athrawon ddysgu. Wrth weithio ar y cyd ag eraill yn ystod y broses mae’n rhoi’r cyfle i rannu syniadau a gweld beth sy'n gweithio ar gyfer yr ymchwil. Yn ogystal, rydych chi'n cael gweld agweddau at ddysgu disgyblion trwy lygaid pobl eraill. Mae hyn oherwydd ei fod yn syniadau a rennir ac nid eich syniadau eich hun yn unig, gan alluogi athrawon i ddysgu oddi wrth ei gilydd mewn amgylchedd ystafell ddosbarth go iawn. Rydych chi hefyd yn ehangu eich gwybodaeth a'ch dealltwriaeth ac yn rhoi cynnig ar rywbeth newydd i weld beth allwch chi ei ennill o'r ymchwil a gwella. Mae hefyd yn strategaeth ddefnyddiol iawn i ddatblygu addysg plant a darganfod pam mae plant yn tanberfformio. Gall athro fonitro eu datblygiad a sicrhau eu bod yn llwyddo (Department for Education, 2010).

Er bod llawer o bethau cadarnhaol. Mae yna gyfyngiadau hefyd, yn ôl Xu a Pedder (2015), nid oes llawer o dystiolaeth, gan mai dim ond naw erthygl a ganfu Xu a Pedder (2015) yn ymdrin â dysgu athrawon a/neu fyfyrwyr a Godfrey et al. Dywedir bod gan astudio gwersi sylfaen ymchwil sydd heb ei datblygu'n ddigonol. Mae’r sylfaen ymchwil hon yn arbennig o annigonol wrth ystyried effaith a gwerthusiad cylchoedd astudio gwersi (Xu a Pedder, 2015).
Dadlau hefyd, bod astudio gwersi yn gofyn am fframwaith mwy atblygol, trawsnewidiol er mwyn cyflawni ei effaith lawn. 


Y dechneg addysgu a nodir ar gyfer yr astudiaeth wers yw 'cwestiynu' a bydd tri disgybl yn cael eu dewis ar hap, er mwyn sicrhau ymchwil teg. Fodd bynnag bydd yn dri disgybl llawn amser gan eu bod yn fwy abl i gyfrannu at gyfweliad. Er efallai na fydd y disgyblion rhan amser yn deall y cwestiynau. Byddwn hefyd yn dewis tair o'i grwpiau gallu a chael un o bob gallu. Byddai hyn yn golygu bod y sampl yn gynrychioliadol o'r dosbarth cyfan. Bydd cynllunio ar y cyd yn cael ei wneud er mwyn creu 'gwers ymchwil' a chynhyrchu adnoddau. Penderfynodd y ddau ohonom wneud gwersi gwahanol gan fod gennym grwpiau oedran gwahanol. Fodd bynnag, roedd y ddau ohonom yn y cyfnod sylfaen, ond mae gen i ddosbarth meithrin ac roedd fy mhartner gyda blwyddyn 1. Felly nid oeddem yn gallu dysgu'r un wers oherwydd y bwlch oedran. Nid yw hyn yn berthnasol i'n hymchwil gan fod ein cwestiwn ymchwil yn seiliedig ar gwestiynu yn ystod amser carped ac nid targedu'r wers ei hun. Mae hyn yn golygu ei fod yn addas ar gyfer unrhyw wers gan fod y cwestiynau'n cael eu gofyn pan fyddant yn y 'ardal cwrdd' yn ystod y cyflwyniad a'r sesiwn gloi.

Arsylwad

Yn ystod yr ymchwil bydd recordiad fideo yn cael ei wneud er mwyn gweld sut mae disgyblion yn ymgysylltu drwy gwestiynu. Mewn ymchwil llenyddiaeth gynnar, mae'r cysyniad o ymgysylltu yn cynnwys cyfuniad o sylw, diddordeb a mwynhad pan fydd plant yn dysgu. Mae hyn yn golygu bod angen iddynt ddangos diddordeb mewn pwnc er mwyn ymgysylltu'n llawn (Roskos, 2012). Wrth ymgysylltu, mae unigolion yn cymryd rhan weithredol, yn aml gyda'u cyrff cyfan. Maent yn parhau mewn gweithgaredd, yn enwedig os oes elfen o her iddo (Csikszentmihaly, 1996; Smith, 2010). Fodd bynnag, mae'n ymddangos bod ymgysylltu yn nodwedd hollbwysig, ond gall cynnal diddordeb y plentyn fod yn heriol. Yn enwedig wrth weithio gyda phlant ifanc yn y cyfnod sylfaen (Calvert, Strong & Gallagher, 2005).

Mae arsylwi yn ymwneud â gwylio gweithredoedd, mynegiant, ystumiau ac ymddygiad plant, a gwrando ar eu siarad â'u rhyngweithio. Weithiau mae'n ymwneud ag ymuno â'u chwarae neu sgyrsiau ac weithiau am ofyn ac ymateb i gwestiynau. Nod cyffredinol a throsafael arsylwadau yw galluogi ymarferwyr i gynllunio cwricwlwm priodol, gan ddarparu ar gyfer yr ystod lawn o anghenion o fewn y lleoliad. (Drake, 2006) Bydd arsylwad yn digwydd trwy gydol y wers i weld sut mae disgyblion yn ymateb ond nid yw'n hanfodol i bopeth gael ei ddogfennu.

Fodd bynnag, dim ond 'snapshot' yw hwn o sut mae disgyblion yn ymgysylltu. Gall y disgyblion ymgysylltu'n fwy os ydyn nhw’n gwybod bod nhw yn cael eu ffilmio a'u harsylwi. Maen nhw'n fwy tebygol o ymddwyn a chanolbwyntio os ydyn nhw'n ymwybodol eu bod nhw'n cael eu ffilmio. Mae hyn yn rhoi canlyniadau 'ffug' i ni ar gyfer yr ymchwil. Ail gyfyngiad i arsylwi plant yw bod dulliau arsylwi digidol fel ffotograffiaeth a ffilm yn cael eu defnyddio fwyfwy, ac weithiau gall rhieni ddewis peidio â chaniatáu'r dulliau hyn. Does dim hawl cynnwys plentyn yn yr ymchwil heb ganiataid y rhiant. (Obsevation, Assessment and Planning for play and Development).

Dull holi-ac-ateb traddodiadol dan arweiniad athro a ddefnyddir  'recitation', neu'r model cwestiynu Cychwyn-Ymateb-Gwerthuso (Initi- ate-Response-Evaluate I-R-E) Mehan (1979). Er y gall y model hwn fod yn ffordd effeithiol o wirio am wybodaeth, fel arfer nid yw'n annog meddwl lefel uwch. Mae cwestiynau lefel uwch fel arfer yn dechrau gyda, Pam, Beth achosodd, Sut y digwyddodd, Beth os, Sut mae'n cymharu, neu Beth yw'r dystiolaeth. Mae dod i adnabod rhywbeth yn gofyn i ddysgwyr gymryd rhan weithredol wrth iddynt adeiladu a gwella'n gynyddol eu dealltwriaeth trwy archwilio syniadau (Bransford, Brown, & Cocking, 2000).

Mae cwestiynau fel arfer yn cael eu dosbarthu yn ôl lefel y galw gwybyddol sydd ei angen i'w hateb. Y system fwyaf adnabyddus ar gyfer categoreiddio lefel wybyddol cwestiynau yw tacsonomeg Bloom (1956), ble mae chwe lefel o alw gwybyddol yn symud o’r prosesau lefel isaf i’r uchaf. Canfu meta-ddadansoddiad o astudiaethau o ddulliau hyfforddi (Redfield & Rousseau, 1981) berthynas gadarnhaol rhwng y defnydd o gwestiynau lefel uwch yn ystod cyfarwyddyd ac ymgysylltiad disgyblion wrth iddo herio eu meddwl. Mae astudiaethau o addysgu ystafell ddosbarth (Gall, 1970; Hare & Pulliam, 1980) yn cadarnhau dim ond 20 y cant o gwestiynau a ofynnir gan athrawon sydd angen mwy nag adalw ffeithiol syml, gan dynnu sylw’n glir at yr angen i fwy o athrawon ddod yn gyfarwydd â chwestiynau lefel uwch a’u defnyddio i annog dysgu dyfnach. 

Mae graddfa Leuven yn raddfa 5 pwynt sy’n galluogi arbenigwyr gofal plant, ymarferwyr meithrin ac athrawon i fesur lles emosiynol a chyfranogiad plentyn. Bydd model o raddfa Leuven (Laevers, 1980) yn cael ei ddefnyddio i gofnodi ymgysylltiad tri disgybl o wahanol grwpiau gallu cyn cwestiynu. Bydd hyn yn cael ei gofnodi ar raddfa o 1 sef ymgysylltiad isel iawn, i 5 sef ymgysylltiad uchel iawn. Ar ôl holi yn ystod y cyfweliad, bydd ymgysylltiad y plant yn cael ei recordio eto yn ogystal ag unrhyw nodiadau ychwanegol (Gweler atodiad 1)

Cyfweliad grŵp
Mae cyfweliadau grŵp yn arf ymchwil a ddefnyddir mewn addysg. Dywed Merton (1987) fod cyfweliadau grwpiau ffocws wedi'u cynllunio i wasanaethu dwy rôl. Darparu 'profiad diriaethol' ar gyfer yr ymchwiliad trwy ddysgu am safbwyntiau eraill. Dywed hefyd, mai hwy sydd i benderfynu cryfderau eu barn. Mae Krueger (1998) yn dadlau mai trwy brawf a chamgymeriad yr ydym yn gwneud yr hyn a wnawn ym myd addysg. Mae hyn yn golygu nad ydym yn gwybod a yw techneg yn effeithiol na sut y bydd y plant yn ymateb oni bai ein bod yn ei dreialu. Drwy wneud hyn gallwn weld beth aeth yn dda a beth sydd angen ei addasu y tro nesaf (Vaughn, Schumm and Sinagub, 1996).

Mae'r cwestiynau'r cyfweliad wedi cael eu strwythur i gwrdd ag oedran a dealltwriaeth y disgyblion. Yn gynwysedig a chymysgedd o gwestiynau penagored a chaeedig. Mae hyn er mwyn cael mewnwelediad os yw disgyblion yn dysgu ac yn ymgysylltu yn ystod eu hamser ar y carped. Fel y soniwyd yn flaenorol, bydd y plant yn cael eu dewis ar hap o bob grŵp gallu er mwyn sicrhau ymchwil teg a hefyd i roi sampl dosbarth cywir (Gwelir atodiad 2).

Myfyrio

Y cwestiwn ymchwil datgan fel, “Ydy cwestiynu yn ystod amser carped yn gwella ymgysylltiad disgyblion". Yn y 1970au, datblygodd Kolb fodel dysgu trwy brofiad (Kolb a Fry, 1975) yn seiliedig ar waith Dewey a Piaget. Mae Cylch Myfyriol Gibbs (1988) yn estyniad o gylch dysgu trwy brofiad Kolb, gan osod theori ac ymarfer mewn cylch ailadroddol. Mae’r model adfyfyriol a ddefnyddiwyd ar gyfer yr ymchwil hwn wedi’i ysbrydoli gan waith Gibbs, cymdeithasegydd a seicolegydd. Mae'r model adlewyrchol yn ôl Gibbs yn seiliedig ar sawl cam, ac yn ystod y cyfnod hwn mae'n ofynnol i chi ateb sawl cwestiwn er mwyn mynd mor ddwfn â phosibl gyda'ch myfyrdodau. Mae Gibbs yn nodi, trwy fyfyrio ar eich profiad dysgu, ei fod yn caniatáu wella perfformiad fel y mae'n digwydd, yn ogystal â'i wella ar gyfer y dyfodol. Mae hyn yn caniatáu i'r ymchwilydd nodi'r gwendidau yn eu hymchwil a'u diwygio er mwyn gwella. (Learning Performance, 2019)

Mae'r astudiaeth hon yn cynnwys rhai cyfyngiadau. Fel astudiaeth ansoddol ar raddfa fach gyda nifer fach o gyfranogwyr o'r un ysgol, ni fwriedir i'r canfyddiadau fod yn gyffredinol i wahanol amgylcheddau dysgu. O'r ymchwil ni fydd unrhyw ddata meintiol na'r gallu i gynhyrchu siart ffigur neu graff oherwydd does dim digon o wybodaeth. Nid yw tri phlentyn yn ddigon i gynhyrchu data, oherwydd mae'r maint y sampl yn rhy fach.

Mae'r astudiaeth hon yn cynnwys rhai cyfyngiadau. Dywedir bod arfer myfyriol yn llai defnyddiol ar gyfer datrys problemau "drygionus" (Rittel a Webber, 1973). Mae sawl awdur yn dadlau bod angen ymagwedd wahanol ar y mathau hyn o broblemau (Grint, 2008; Kahane, 2004) haeriad Grint (2008), bod problemau drygionus yn gofyn am “atebion trwsgl” cefnogir Claxon (1997) hyn ac yn nodi bod “deallusrwydd yn cynyddu pan rydyn ni'n meddwl llai”. Mae hyn yn awgrymu ei fod yn cyferbynnu ag ymarfer myfyriol, un sy’n canolbwyntio ar beidio â meddwl.

Pwrpas y daflen fyfyrio yw cael cipolwg ar yr hyn aeth yn dda o fewn yr astudiaeth a'r hyn sydd angen ei wella. (Gweler atodiad 3) Yn gyntaf, bydd disgrifiad o'r hyn fydd yn digwydd. Ar gyfer yr ymchwil, bydd cwestiynu yn digwydd i weld pa effaith a gaiff ar ymgysylltiad disgyblion yn ystod amser carped, yn ogystal â chyfweliad grŵp. Bydd yr ail adran yn trafod pa deimladau sy'n cael eu cyfeirio at yr ymchwil a sut mae'n cael ei wneud. Yn drydydd, bydd yr hyn a aeth yn dda a'r hyn nad aeth mor llwyddiannus o fewn yr astudiaeth wers yn cael ei drafod. Yn yr adran nesaf byddwn yn nodi beth sydd angen ei wella o'r blwch blaenorol. Yn olaf, sut fyddwn yn mynd ati i wella'r astudiaeth wers pe baen ei wneud eto. Mae pob adran yn adeiladu ar y wybodaeth flaenorol ac yn caniatáu dysgu a chynllunio o bethau a aeth yn dda neu nad aeth yn dda.

Ystyriaeth Moesegol

Er mwyn ymgymryd ag ymchwil addysgol, mae angen cymeradwyaeth foesegol fel bod pob ymchwil yn cael ei lywodraethu gan god ymarfer moesegol. Mae'n hanfodol cael caniatâd yr holl gyfranogwyr gan gynnwys y man ymchwil. Yn gyntaf, mae'n hanfodol llenwi ffurflen Moeseg sy'n darparu amddiffyniad i gyfranogwyr ac yn helpu i amddiffyn yr ymchwilydd (Gweli atodiad 4). Trwy gael cymeradwyaeth foesegol mae'r ymchwilydd yn dangos ei fod wedi cadw at safonau moesegol derbyniol astudiaeth ymchwil ddilys. (UWE Bristol, 2022). 

Dylid trin pob unigolyn yn deg, yn sensitif, a chydag urddas. Mae caniatâd gwirfoddol cyfranogwyr i gymryd rhan mewn astudiaeth ac fel arfer yn cael ei sicrhau ar ddechrau'r astudiaeth. Fodd bynnag, ar unrhyw adeg yn ystod yr ymchwil gall y cyfranogwr dynnu ei ganiatâd yn ôl. Mae'n hanfodol eu bod yn ymwybodol o hyn ac yn gwybod ei fod o fewn eu hawliau (BERA, 2018).

Ffodd bynnag, oherwydd oedran y rhai sy'n cymryd rhan yn yr ymchwil hwn bydd ffurflen ganiatâd yn cael ei hanfon at eu rhiant neu warcheidwad, yn egluro pwrpas yr ymchwil a beth mae'n cael ei defnyddio am. Ni all y plant gymryd rhan heb ganiatâd eu rhieni. Mae’n gwbl wirfoddol ac mae gan eu rhieni’r hawl i ofyn am gopi o’r data a gafwyd o’r arsylwadau gwersi a’r cyfweliad grŵp. Er mwyn cael cydsyniad disgybl, rhaid i’r rhiant lofnodi’r ffurflen ganiatâd a thicio’r blychau yn nodi’r hyn y maent yn cytuno iddo. Mae'n hanfodol, cyn cynnal yr ymchwil, hysbysu'r cyfranogwr ei fod yn gallu stopio pryd bynnag y dymunant. Rhaid i ymchwilwyr sicrhau cyfrinachedd data ac anhysbysrwydd er mwyn amddiffyn y cyfranogwyr. Bydd recordiad yn cael ei wneud ar ipad yr ysgol, ar ôl y cyfweliad bydd dadansoddiad a chofnodir unrhyw nodiadau ychwanegol. Bydd y fideo wedyn yn cael ei ddileu i sicrhau cyfrinachedd.

Ni ddylai Plentyn deimlo dan bwysau i gymryd rhan, mae i fyny iddyn nhw gan fod pawb gyda'r hawl i wneud eu penderfyniadau eu hunain (Human Rights Act, 1998). Bydd gan y disgyblion gerdyn wyneb, un ochr yn wyneb hapus a'r llall yn wyneb trist. Mae hyn er mwyn monitro eu cydsyniad, os ydynt yn teimlo'n anghyfforddus ar unrhyw adeg maent yn gosod yr wyneb trist yn wynebu i fyny a bydd yr ymchwil yn dod i ben ar unwaith.

Gallai'r ymchwil achosi aflonyddwch yn y dosbarth, gan nad yw hyn yn rhan o'r diwrnod arferol. Gall myfyrwyr golli rhan o'r wers oherwydd allwthio; mae hyn oherwydd eich bod yn tynnu'r cyfranogwr allan o'r dosbarth yn ystod amser gwersi. Er na ellir osgoi y materion hyn, bydd y materion hyn yn cael eu hystyried wrth adeiladu a chynllunio'r ymchwil (Hope, 2016).

Crynodeb o gylchoedd a chanlyniadau

Fel y soniwyd yn flaenorol, nid oedd modd cwblhau cyfres lawn o’r cylch Astudiaeth Gwersi (Dydley, 2015). Felly, nid oes unrhyw ddata ar effeithiau addasu a wnaed i'r cylch gwersi cyntaf. Fodd bynnag, casglwyd data ansoddol a meintiol trwy'r arsylwi a'r cyfweliad, gan fod maint y sampl yn un bach, rhaid arfer gofal, gan ei bod yn bosibl na ellir trosglwyddo’r canfyddiadau i’r dosbarth cyfan. Mae hyn oherwydd 54 o ddisgyblion sydd yn y dosbath, bydd atebion un pletyn methu cyfiawnhau 18 o blant sef 3 rhannu gyda 54.

Cyflawnodd y plant nodau'r wers trwy ymgysylltu trwy gydol y cyfnod arsylwi. Gwnaethant hyn trwy ateb cwestiynau am wahanol adar y gaeaf, eu hadnabod wrth eu henwau a gallu cydnabod y gwahaniaeth mewn golwg (Gwelir atodiad 5). Roedd y lluniau o gymorth iddynt wneud penderfyniadau am bwy oedd yr aderyn. Byddai cwestiynau’n cael eu hailadrodd yn aml drwy gydol yr astudiaeth gwers er mwyn sicrhau bod y disgyblion yn deall yr hyn y mae’n dysgu amdano. Adlewyrchodd hyn ar ddysgu blaenorol gan eu bod yn gyfarwydd â'r adar hyn wrth iddynt eu gweld yn yr ardd a hefyd ar dir yr ysgol. Dilynodd hyn gan drafodaeth ynglŷn â pham fod angen i ni ddarparu bwyd i'r adar yn y gaeaf. Roedd y disgyblion yn ymgysylltu drwy’r amser ac yn cyfrannu syniadau. Fe wnaethon nhw wylio fideo byr o athrawes maen nhw'n gyfarwydd ag, yn gwneud bwyd i'r adar. Cwestiynir disgyblion drwy gydol y fideo i sicrhau eu bod i gyd yn deall beth oedd yn digwydd a thrafod gwahanol gynhwysion. Yna maen nhw'n adrodd yn ôl ar ddiwedd y fideo ar y gwahanol gamau ac ym mha drefn, i ddangos dealltwriaeth (Piaget, 1972).

Mae’r ymchwil wedi darparu’r wybodaeth bod cwestiynu yn gwella ymgysylltiad disgyblion trwy ddal eu sylw a gwneud i’w hymennydd weithio (Krause, 2015). Roedd y cyfweliad yn heriol i'w gynnal gyda'r disgyblion oherwydd eu bod mor ifanc, dim ond bedair oed ydy’r disgyblion. Roedd y dechneg gyfweld yn fewnwelediad effeithiol ond yn gymhleth i'r plentyn llai galluog ei ddeall. Rwyf wedi darganfod trwy wneud sampl o blant, gallwch chi gael syniad cyffredinol a chynhyrchu data o'r wybodaeth a gasglwyd ar gyfer y dosbarth cyfan.

Pe byddai'r wers yn cael ei wneud eto fel y cynllun gwreiddiol. Byddwn yn gofyn mwy o gwestiynau ynghylch ymgysylltu yn lle canolbwyntio ar amser carped. Ni ymgysylltodd un o'r plant yn ystod y cyfweliad, felly y tro nesaf bydd cwestiynau symlach yn cael ei defnyddio sydd yn addas i bob gallu ond mae angen eisiau herio’r disgyblion (Trowler, 2016).

Canfyddiadau Ymchwil

Drwy gydol yr ymchwil mae ymgysylltiad tri phlentyn trwy'r dull o gwestiynu wedi cae ei arsylwi, cyn ac ar ôl y cyflwyniad. Cafodd plentyn 1 sgôr o 4 cyn y cyfweliad gan ei fod yn gwrando ar y carped ac yn ateb cwestiynau. Fodd bynnag, nodwyd y byddai'r plentyn hwn yn aml yn edrych i ffwrdd neu'n dechrau chwarae gyda rhywbeth ar y carped. Roeddent yn awyddus i ateb cwestiynau yn ystod y cyfweliad ac yn ymateb yn hyderus i bob cwestiwn. Roeddent yn dangos dealltwriaeth dda trwy gyfrannu ac ateb pob cwestiwn (Krause, 2015). Roedd gan y plentyn hwn hefyd ddealltwriaeth dda o'r iaith Gymraeg a chafodd sgôr o 5 am ei ymgysylltiad yn ystod y cyfweliad.

Roedd Disgybl 2 o allu canolig. Cawsant sgôr o 5 am ymgysylltiad cyn y cyflwyniad, gan eu bod yn awyddus i gymryd rhan mewn trafodaeth ddosbarth ac ateb cwestiwn am adar y gaeaf (Roskos,2012). Roeddent wedi ymgysylltu'n llawn ac yn barod i ateb unrhyw gwestiwn a ofynnwyd i'r dosbarth. Roeddent yn dangos mwynhad drwy'r gydol yr ymchwil. Fodd bynnag, yn ystod y cyfweliad, roedd y plentyn yn ymgysylltu'n llau ac yn talu sylw at bethau nad oedd yn briodol ar gyfer y cyfweliad. Mae hyn oherwydd eu bod yn eistedd ar fwrdd yn yr ystafell gotiau ar ddiwedd y dydd a bod plant yn dod i mewn i'r ystafell gan amharu ar y broses gyfweld. Mae hyn yn aml wedi n cael effaith ar yr ymchwil. Sgoriodd plentyn 2, 4 am ymgysylltiad yn ystod y cyfweliad ond roedd eisiau plesio trwy'r amser. Nid oedd lefel y Gymraeg cystal o'i gymharu â'r plentyn gallu uwch.

Mewn cymhariaeth, roedd plentyn 3 o allu is. Ni ddangoswyd unrhyw ymgysylltiad cyn y cyfweliad gan fod ffrind yn tynnu ei sylw'n hawdd ac roedd mwy o ddiddordeb o beth oedd yn digwydd yn yr ystafell ddosbarth (Krause, 2015). Arweiniodd hyn at iddynt sgorio 1, symudwyd y plentyn i'r blaen i helpu i wella ymgysylltiad, cafodd hyn effaith cadarnhaol. Yn ystod y cyfweliad nid oedd y plentyn yn deall y cwestiwn ac ni allai roi ateb yn annibynnol. Byddai'r plentyn yn aml yn ateb, 'Dydw i ddim yn gwybod'. Ar ôl i'r ddau blentyn arall ateb byddai'n ychwanegu ateb un gair neu'n ailadrodd yr hyn a ddywedodd y plant eraill. Roedd yn hawdd tynnu ei sylw ac nid oedd ganddo'r gallu i ddeall y cwestiwn ac arweiniodd hyn at sgôr o 1. Fodd bynnag, rhoddodd enghreifftiau o'r hyn yr oedd yn ei fwynhau yn ystod amser carped.

Dengys canlyniadau’r astudiaeth hon mai cwestiynu yn gwella ymgysylltiad disgyblion yn ystod amser carped fel y dangoswyd yn fy nghanfyddiadau. Mae cwestiynu’r disgyblion yn fy astudiaeth gwers wedi caniatáu iddynt gael dealltwriaeth ddyfnach o adar y gaeaf (Piaget, 1972). Pan ofynnwyd 'beth ydych chi wedi'i ddysgu?' roedden nhw'n gallu disgrifio'r gwahanol adar a sut a pham rydyn ni'n gwneud bwyd iddyn nhw. Mae hyn yn dangos dealltwriaeth dda. Roeddent i gyd yn gytûn eu bod yn mwynhau amser ar y carped ac yn rhoi enghreifftiau o'r gweithgareddau yr oeddent yn hoffi cymryd rhan ynddynt. Roedd hyn yn cynnwys canu, ateb cwestiynau, defnyddio'r bwrdd gwyn rhyngweithiol a chwarae gemau. Mae hyn yn dystiolaeth bod cwestiynu yn dechneg effeithiol wrth iddynt ddysgu pethau ac yn mwynhau (Bloom, 1956).

Casgliadau 

I gloi, mae llawer o lenyddiaeth i gefnogi bod cwestiynu yn gwella ymgysylltiad disgyblion. Mae 'Art of Questioning' gan Piaget (1972) yn dystiolaeth bod y dechneg o gwestiynu yn strwythur da. Fodd bynnag, os yw'r cwestiynau'n rhy gymhleth i'r plentyn neu os nad yw'n deall nid yw'n ymgysylltu. Mae hyn i'w weld yn y cyfweliad lle mae'r plentyn o allu is yn hawdd bod sylw'r plentyn yn cael ei gwrthdynnu ac nid oes ganddo unrhyw ddiddordeb. Pan ddywed Yang nad yw'n bosibl llunio cwestiynau sy'n briodol i allu pob plentyn, profir bod hyn yn gywir yn yr ymchwil sydd wedi ei gyflawni. Mae’n wir hefyd, os oes gan blentyn ddiddordeb yn y pwnc y mae’n dysgu amdano, mae’n fwy tebygol o barhau i ymgysylltu (Roskos, 2012). Mae hyn yn dystiolaeth amlwg wrth arsylwi, roedd y plant yn awyddus i gyfrannu ac ateb cwestiynau am wahanol adar y gaeaf. Trwy ddarparu her yn y cwestiynau mae'n gwneud i'r plant feddwl ac eisiau ymgysylltu a chyfrannu (Csikszentmihaly, 1996; Smith, 1010). Dangosir hefyd yn yr ymchwil bod cynnal diddordeb pob plentyn yn heriol, gan eu hoedran (Calvert, Strong & Gallagher, 2005).

Roedd y dull a ddefnyddiwyd yn ddilys, fodd bynnag, pe bai'n cael ei gynnal eto byddai sampl fwy o seis yn cael ei ddefnyddio. Mae hyn oherwydd na allech gyffredinoli canlyniad ar gyfer y dosbarth cyfan o 54 yn seiliedig ar ateb 3 plentyn. Yn enwedig gan mai dim ond dau a ddangosodd ymgysylltiad. Roedd data cynradd y cyfweliad a chwestiynau’r plant yn fy ngalluogi i ddod i gasgliad i’m cwestiwn ymchwil. Er mwyn cysylltu â safonau proffesiynol, cafodd amgylchedd a rheolaeth y dosbarth ei fonitro trwy gwestiynu.

Argymhellion

Mae'r canlyniadau'n caniatáu i'r ymchwilydd symud ymlaen mewn ffordd gadarnhaol. O'r ymchwil, canfuwyd bod cwestiynu yn gwella ymgysylltiad disgyblion a gefnogir gan lenyddiaeth. Pe bawn i'n gwneud yr ymchwil astudiaeth wers eto byddwn yn sicrhau bod y cyfweliad yn cael ei gynnal mewn amgylchedd tawel heb unrhyw wrthdyniadau. Byddai hyn yn sicrhau ymgysylltiad disgyblion, ac yn sicrhau eu bod yn cael eu buddsoddi’n llawn yn y cyfweliad. Byddwn hefyd yn cynyddu nifer y disgyblion yn y cyfweliad grŵp fel y gallant fyfyrio ar syniadau ei gilydd. Yn olaf, byddwn hefyd yn cynyddu maint y sampl ac yn symleiddio'r cwestiynau ar gyfer y myfyrwyr gallu is. Er mwyn mynd â'r ymchwil hwn ymhellach byddwn yn rhoi cynnig ar dechneg wahanol yn ogystal fel arolwg i gael cipolwg ar farn y dosbarth cyfan.

